ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱤᱞ

ᱡᱷᱟᱨᱠᱷᱚᱸᱰ ᱨᱮᱱᱟᱜ ᱪᱤᱱᱦᱟᱹ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱚᱨᱠᱟᱨᱤ ᱥᱤᱞ ᱠᱟᱱᱟ᱾

ᱰᱤᱡᱟᱭᱤᱱ
ᱱᱚᱶᱟ ᱪᱤᱱᱦᱟᱹ ᱨᱮ ᱟᱭᱢᱟ ᱜᱟᱱ ᱜᱩᱞᱟᱹᱴ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱦᱟᱹᱛᱤ (ᱥᱚᱨᱠᱟᱨᱤ ᱡᱟᱱᱣᱟᱨ) ᱵᱟᱦᱨᱮ ᱜᱩᱞᱟᱹᱴ ᱨᱮᱭᱟᱜ ᱦᱟᱹᱨᱭᱟᱹᱲ ᱨᱚᱝ ᱛᱟᱞᱟ ᱨᱮ ᱢᱮᱱᱟᱜ ᱠᱚᱣᱟ, ᱚᱠᱟ ᱫᱚ ᱫᱟᱲᱮ, ᱵᱤᱨ ᱡᱤᱭᱟᱹᱞᱤ, ᱨᱟᱡᱽ ᱟᱱᱟᱜ ᱟᱨ ᱠᱤᱥᱟᱹᱬ ᱥᱟᱨᱮ ᱱᱟᱹᱨᱤ ᱨᱮᱱᱟᱜ ᱩᱱᱩᱫᱩᱜ ᱠᱟᱱᱟ᱾ ᱛᱟᱞᱟ ᱜᱩᱞᱟᱹᱴ ᱨᱮᱫᱚ ᱢᱩᱨᱩᱫ ᱵᱟᱦᱟ (ᱥᱚᱨᱠᱟᱨᱤ ᱵᱟᱦᱟ ᱯᱷᱩᱞᱚᱥ) ᱢᱮᱱᱟᱜᱼᱟ, ᱱᱚᱣᱟ ᱫᱚ 'ᱵᱤᱨ ᱨᱮᱱᱟᱜ ᱥᱮᱸᱜᱮᱞ' ᱦᱚᱸᱠᱚ ᱢᱮᱛᱟᱜᱼᱟ᱾ ᱱᱚᱣᱟ ᱠᱤᱥᱟᱹᱬ ᱟᱹᱨᱤᱪᱟᱹᱞᱤ, ᱫᱟᱨᱮ ᱱᱟᱹᱨᱤ ᱟᱨ ᱢᱚᱡ ᱛᱮᱫ ᱮ ᱥᱚᱫᱚᱨᱟ᱾ ᱵᱷᱤᱛᱨᱤ ᱨᱮᱱᱟᱜ ᱜᱩᱞᱟᱹᱴ ᱨᱮᱫᱚ ᱡᱷᱟᱨᱠᱷᱚᱸᱰᱤ ᱥᱴᱟᱭᱤᱞ ᱛᱮ ᱦᱚᱲ ᱠᱚ ᱟᱸᱠ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱠᱤᱥᱟᱹᱬ ᱱᱟᱜᱟᱢ ᱟᱨ ᱜᱟᱹᱦᱤᱨ ᱥᱟᱶᱛᱟ ᱥᱟᱹᱜᱟᱹᱭ ᱮ ᱩᱫᱩᱜᱟ᱾ ᱛᱟᱞᱟ ᱨᱮᱫᱚ ᱚᱥᱚᱠ ᱥᱛᱷᱚᱢᱵᱚ, ᱥᱟᱶᱛᱮ 'ᱥᱚᱛᱭᱚᱢᱮᱵᱚ ᱡᱚᱭᱚᱛᱮ ᱢᱮᱱᱛᱮ ᱢᱩᱬᱩᱛ ᱠᱟᱛᱷᱟ ᱚᱞ ᱢᱮᱱᱟᱜᱼᱟ᱾

ᱱᱟᱜᱟᱢ
ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱩᱭᱞᱩ ᱪᱤᱱᱦᱟᱹ ᱫᱚ ᱑᱕ ᱱᱚᱵᱷᱮᱢᱵᱚᱨ ᱒᱐᱐᱐ ᱨᱮ ᱦᱟᱛᱟᱣ ᱞᱮᱱᱟ ᱛᱟᱦᱮᱸᱫ ᱡᱚᱠᱷᱚᱱ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱚ ᱵᱤᱦᱟᱨ ᱨᱮᱱᱟᱜ ᱠᱚᱧᱮ ᱯᱟᱦᱴᱟ ᱠᱷᱚᱱ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ᱾ ᱱᱚᱣᱟ ᱪᱤᱱᱦᱟᱹ ᱨᱮ ᱢᱤᱫ ᱟᱥᱳᱠ ᱪᱟᱠᱨᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱪᱤᱨ ᱨᱮ ᱪᱤᱛᱟᱹᱨ ᱟᱠᱟᱱᱟ, ᱡᱟᱦᱟᱸ ᱫᱚ ᱯᱩᱱᱭᱟ J ᱚᱞ ᱛᱮ ᱜᱷᱮᱨᱟᱣ ᱟᱠᱟᱱᱟ᱾ ᱞᱟᱛᱟᱨ ᱨᱮ ᱚᱞ ᱟᱠᱟᱱᱟ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ᱾

ᱡᱟᱱᱩᱣᱟᱨᱤ ᱒᱐᱒᱐ ᱨᱮ, ᱡᱷᱟᱨᱠᱷᱚᱸᱰ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱦᱮᱢᱚᱱᱛ ᱥᱚᱨᱮᱱ ᱫᱚᱭ ᱩᱪᱷᱟᱹᱱ ᱞᱮᱫᱟ ᱵᱟᱝᱢᱟ ᱢᱤᱫ ᱱᱟᱣᱟ ᱯᱚᱱᱚᱛ ᱥᱤᱞ ᱟᱜᱟᱢ ᱨᱮ ᱟᱸᱜᱚᱪ ᱦᱩᱭᱩᱜᱼᱟ᱾ ᱩᱱᱤ ᱢᱮᱱ ᱞᱮᱫᱟ ᱡᱮ ᱱᱟᱣᱟ ᱪᱤᱱᱦᱟᱹ ᱫᱚ ᱯᱚᱱᱚᱛ ᱨᱮᱭᱟᱜ ᱞᱟᱠᱪᱟᱨ, ᱟᱹᱨᱤᱪᱟᱹᱞᱤ, ᱱᱟᱜᱟᱢ ᱟᱨ ᱟᱜᱟᱢ ᱮ ᱩᱫᱩᱜ ᱥᱚᱫᱚᱨᱟ᱾ ᱟᱨ ᱢᱤᱫᱴᱟᱹᱝ ᱯᱟᱵᱽᱞᱤᱠ ᱦᱮᱯᱨᱟᱣ ᱫᱟᱨᱟᱭ ᱛᱮ ᱱᱟᱣᱟ ᱰᱤᱡᱟᱭᱤᱱ ᱞᱟᱹᱜᱤᱫ ᱱᱮᱣᱛᱟ ᱪᱟᱞ ᱦᱩᱭᱩᱜᱼᱟ᱾ ᱛᱟᱭᱚᱢ ᱛᱮ ᱟᱹᱰᱤ ᱜᱟᱱ ᱢᱤᱰᱤᱭᱟ ᱨᱮ ᱢᱤᱫ ᱫᱟᱨᱮ ᱨᱮᱭᱟᱜ ᱪᱤᱛᱟᱹᱨ ᱡᱤᱛᱠᱟᱹᱨ ᱰᱤᱡᱟᱭᱤᱱ ᱞᱮᱠᱟᱛᱮ ᱯᱟᱨᱥᱟᱞ ᱞᱮᱱᱟ, ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱵᱟᱰᱟᱭ ᱮᱱᱟ ᱚᱱᱟ ᱫᱚ ᱮᱲᱮ ᱜᱮ ᱛᱟᱦᱮᱸ ᱠᱟᱱᱟ᱾

᱒᱒ ᱡᱩᱞᱟᱭ ᱒᱐᱒᱐ ᱠᱷᱚᱱ ᱵᱮᱵᱷᱟᱨᱚᱜ ᱞᱟᱹᱜᱤᱫ ᱢᱤᱫ ᱱᱟᱣᱟ ᱥᱤᱞ ᱨᱮᱱᱟᱜ ᱥᱚᱨᱠᱟᱨᱤ ᱢᱟᱹᱧᱡᱩᱨᱤ ᱮ ᱧᱟᱢ ᱟᱠᱟᱫᱟ‍᱾

ᱥᱚᱨᱠᱟᱨᱤ ᱵᱮᱱᱟᱨ
ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱫᱚ ᱢᱤᱫ ᱵᱷᱮᱱᱮᱨ ᱛᱮᱭ ᱥᱚᱫᱚᱨ ᱫᱟᱲᱮᱭᱟᱜᱼᱟ ᱡᱟᱦᱟᱸ ᱨᱮᱫᱚ ᱢᱤᱫ ᱯᱩᱸᱰ ᱜᱚᱰᱟ ᱨᱮ ᱯᱚᱱᱚᱛ ᱨᱮᱱᱟᱜ ᱪᱤᱱᱦᱟᱹ ᱩᱫᱩᱜᱚᱜᱼᱟ᱾

ᱟᱨᱦᱚᱸ ᱧᱮᱞ ᱢᱮ
 ᱥᱤᱧᱚᱛ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱪᱤᱱᱦᱟᱹ
 ᱥᱤᱧᱚᱛᱤᱭᱟᱹ ᱯᱚᱱᱚᱛ ᱪᱤᱱᱦᱟᱹ ᱨᱮᱭᱟᱜ ᱛᱟᱹᱞᱠᱟᱹ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱥᱤᱧᱚᱛᱤᱭᱟᱹ ᱯᱚᱱᱚᱛ ᱪᱤᱱᱦᱟᱹ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱪᱤᱱᱦᱟᱹ
ᱛᱷᱚᱠ: ᱡᱷᱟᱨᱠᱷᱚᱸᱰ ᱥᱚᱨᱠᱟᱨ

ᱥᱟᱹᱠᱷᱭᱟᱹᱛ